
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάταξη Οπλιτών (γυναικών) στο Στρατό Ξηράς με πενταετή υπο¬ 
χρέωση. 1 

Έγκριση μετακίνησης και παραμονής εκτός έδρας με δικαίωμα 
αποζημίωσης στους υπαλλήλους της Κεντρικής Υπηρεσίας του 

Υπουργείου Εξωτερικών. . 2 

Επέκταση εφαρμογής των διατάξεων της αριθ. Τ. 154/1/2.2.76 
Α.Υ.Ο. στις εγκαταστάσεις της Α.Ε. «Ελληνική Βιομηχανία 

Όπλων» που λειτουργούν στη Μάνδρα Αττικής. 3 

Μεταβίβαση αρμοδιοτήτων στον Πρόεδρο του Ελεγκτικού Συνε¬ 
δρίου και στον Προϊστάμενο της Δ/νσης Διοικητικού. 4 

Μεταβίβαση εξουσίας να υπογράφουν «Με εντολή Υφυπουργού» ο 
Γενικός Γραμματέας Αθλητισμού και οι Διευθυντές και Τμημα- 
τάρχες της Γενικής Γραμματείας Αθλητισμού του Υπουργείου 

Πολιτισμού. 5 

Έγκριση εισαγωγής μαθητών στα Εκπαιδευτήρια της Σχολής Του¬ 
ριστικών Επαγγελμάτων. 6 

Προσδιορισμός της τιμής βάσης των προϊόντων πετρελαίου. ... 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 415.14/16/185091 (1) 

Κατάταξη Οπλιτών (γυναικών) στο Στρατό Ξηράς με πενταετή υποχρέ¬ 
ωση. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τα άρθρα 2, 3, 4, 5, 6, 7, 9, 10 και 22 του Ν. 1513/1985 
«Οπλίτες του Στρατού Ξηράς με πενταετή Υποχρέωση και άλλες διατά¬ 
ξεις» ΦΕΚ 12/8.2.85 (τ.Α'). 

β. Την με αριθμό Πρωτοκόλλου Υ 1019/20.4.90 Απόφαση Πρω¬ 
θυπουργού «Καθορισμός Αρμοδιοτήτων Αναπληρωτή Υπουργού Εθνι¬ 
κής Αμύνης Αλέξανδρου Παπαδόγγονα» ΦΕΚ 268/20.4.90 (τ.Β’), 
αποφασίζουμε: 

2. Ο αριθμός των Οπλιτών Στρατού Ξηράς με πενταετή υποχρέωση 
(γυναικών) που θα καταταχθούν εντός του 1990 καθορίζεται σε τετρα¬ 
κόσιες (400). 

3. Οι κατατασσόμενες Οπλίτες (γυναίκες) Πενταετούς Υποχρεώσεις 
(ΟΠΥ) πρέπει να έχουν μεταξύ των άλλων προσόντων που καθορίζονται 
στο άρθρο 6 του Ν. 1513/1985 και τα παρακάτω προσόντα: 

α. Γραμματικές γνώσεις αποφοίτου Λυκείου και άνω και οι προοριζό- 
μενες για το Υγειονομικό, να έχουν πτυχίο Δημοσίας ή Ιδιωτικής Σχο¬ 
λής Παραϊατρικώλν Επαγγελμάτων, πλην Νοσηλευτριών. 

β. Ανάστημα ένα μέτρο και πενήντα πέντε εκατοστά (1,55) και άνω. 

γ. Να είναι άγαμες ή χήρες ή διαζευγμένες χωρίς παιδιά και να μην 
είναι σε κατάσταση κυοφορίας. 

4. Τα απαιτούμενα δικαιολογητικά κατατάξεως είναι τα εξής: 

α. Αίτηση - Υπεύθυνη δήλωση υποψήφιας, που το υπόδειγμα θα κα¬ 


θορίζεται με την Εγκύκλιο Διαταγή προκηρύξεως. 

β. Πιστοποιητικό Δήμου ή Κοινότητας με μία φωτογραφία της υπο¬ 
ψήφιας, από το οποίο να φαίνονται τα στοιχεία εγγραφής της στα Δημο¬ 
τολόγια ή επικυρωμένο φωτοαντίγραφο και των δύο όψεων του Δελτίου 
της Αστυνομικής της ταυτότητας. 

γ. Αποδεικτικά γραμματικών γνώσεων. 

δ. Ιατρική γνωμάτευση στην οποία να βεβαιώνεται ότι μπορεί να δια- 
γωνισθεί στο δρόμο των εκατό (100) μέτρων χωρίς κίνδυνο της σωμα¬ 
τικής της ακεραιότητας ή της ζωής της. 

ε. Οιοδήποτε άλλο στοιχείο ειδικών ή τεχνικών γνώσεων (π.χ. ξένων 
γλωσσών, πληροφορικής κ.λπ), εφόσον διαθέτει τέτοιες γνώσεις. 

στ. Αντίγραφο Ποινικού Μητρώου από το οποίο να φαίνεται ότι η 
υποψήφια δε έχει καταδικασθεί ή παραπεμφθεί για κακούργημα, για 
κλοπή, υπεξαίρεσή, απάτη, πλαστογραφία, ψευδορκία, ψευδή καταμή- 
νυση, συκοφαντική δυσφήμιση, δωροδοκία ή για εγκλήματα που ανάγο¬ 
νται στην προστασία του δημοκρατικού πολιτεύματος και να μην έχει 
στερηθεί τα πολιτικά δικαιώματά της. 

ζ. Πιστοποιητικό της αρμοδίας Εισαγγελικής Αρχής από το οποίο να 
φαίνεται ότι η υποψήφια δεν διώκεται για τις παραπάνω αξιόποινες πρά¬ 
ξεις της υποπαραγράφου 4στ. 

η. Για τις ανήλικες (κάτω των 18 ετών) έγγραφη συγκατάθεση εκεί¬ 
νου που ασκεί τη γονική μέριμνα ή του επιτρόπου τους. 

θ. Δικαιολογητικά των περιπτώσεων των υπαγομένων στο Ν.Δ. 
572/1970 και Ν. 1297/1982 όπως θα καθορίζονται με την Εγκύκλιο 
Διαταγή προκηρύξεως. 

ι. Δελτίο Απογραφής (ΔΑ), όπως θα καθορίζεται με την Εγκύκλιο 
Διαταγή προκηρύξεως. 

ια. Το Αντίγραφο Ποινικού Μητρώου και το Πιστοποιητικό Εισαγγε- 
λικής Αρχής θα προσκομίζεται από τις επιτυχούσες κατά την κατάταξή 
τους. 

5. Τα δικαιολογητικά υποβάλλονται από τις υποψήφιες στο Στρατο¬ 
λογικό Γ ραφείο του τύπου διαμονής τους. 

6. Τα Στρατολογικά Γραφεία: 

α. Προβαίνουν στο σχολαστικό έλεγχο της πληρότητας των υποβαλ- 
λομένων δικαιολογητικών. · 

β. Υποβάλλουν τα δικαιολογητικά των υποψηφίων στο ΓΕΣ/ΔΣΛ με 
ονομαστική κατάσταση αυτών (ονοματεπώνυμο - πατρώνυμο - διεύ¬ 
θυνση διαμονής - τηλέφωνο). 

γ. Η ΔΣΛ/ΓΕΣ με διαταγή του Α/ΓΕΣ καθορίζει τριμελή Επιτροπή 
από ανώτερους Αξιωματικούς για τον έλεγχο των δικαιολογητικών. 

δ. Όσα δικαιολογητικά δεν είναι πλήρη ή εφόσον δεν πληρούνται οι 
απαραίτητες προϋποθέσεις, ή από την ιατρική βεβαίωση προκύπτει ότι 
η υποψήφια αδυνατεί να διαγωνισθεί στο δρόμο των 100 μέτρων, επι- 
στρέφονται στις ενδιαφερόμενες με πλήρως αιτιολογημένο το απορρι¬ 
πτικό έγγραφο από την ΔΣΛ/ΓΕΣ. 

7. Ο χρόνος καθώς και οι λοιπές λεπτομέρειες υποβολής των δικαιο- 
λογητικών θα καθορίζονται με την Εγκύκλιο Διαταγή προκηρύξεως, 
που εκδίδεται από το ΓΕΣ μετά από πρόταση της ΔΣΛ/ΓΕΣ. 

8. Οι υποψήφιες που τα δικαιολογητικά τους θα βρεθούν πλήρη, θα 
κληθούν να παρουσιασθούν στα Συμβούλια Επιλογής (ΣΕ), που συγκρο¬ 
τούνται με διαταγή της ΔΕΠ/ΓΕΣ και σε χρόνο που θα καθορίζεται με 

την Εγκύκλιο Διαταγή προκηρύξεως. 

9. Το ΣΕ υποβάλλει αυτές σε ψυχοτεχνική και αθλητική δοκιμασία 
για τη διαπίστωση της καταλληλότητας τους προς κατάταξή των οπλι¬ 
τών Πενταετούς Υποχρεώσεως (Ο.Π.Υ). 

10. Σύνταξη Πίνακα επιτυχουσών - επιλαχουσών για Κατάταξη. 

α. Για τη σύνταξη του παραπάνω πίνακα των Ο.Π.Υ συγκροτείται με 

μέριμνα της ΔΕΠ/ΓΕΣ επιτροπή από: 

(1) Ένα (1) Σχη Όπλου, σαν Πρόεδρο 

(2) Δύο (2) Ανώτερους Αξ/κούς Ο-Σ σαν μέλη 

(3) Ένα (1) κατώτερο Αξ/κό Ο-Σ ως γραμματέα με Διαταγή του Α/ 
ΓΕΣ, η οποία συντάσσει τον πίνακα από τον οποίο πληρούνται οι προκη- 
ρυχθείσες θέσεις. 

β. Η παραπάνω Επιτροπή προκειμένου να συντάξει το σχετικό πί¬ 
νακα βαθμολογεί κάθε υποψήφια με κλίμακα από 0-1000 συνεκτιμώ- 
ντας τα εξής στοιχεία: 

(1) Αποτελέσματα από τα Συμβούλια Επιλογής (ΣΕ) (ψυχοτεχνική 
και αθλητική δοκιμασία, εμφάνιση - παράσταση). 

(2) Γραμματικές - Τεχνικές γνώσεις 

(3) Ειδικές γνώσεις 

(4) Ειδικές κατηγορίες Ν.Δ. 582/70 και Ν. 1297/82 

(5) Λοιπά προσόντα 

Η διαδικασία δοκιμασίας, οι λεπτομέρειες αξιολόγησης των παρα¬ 
πάνω στοιχείων, η βαθμολογική κλίμακα, τα μόρια και κάθε άλλη λε¬ 
πτομέρεια θα καθορίζονται με διαταγή Α/ΓΕΣ. 

γ. Ο παραπάνω πίνακας κυρώνεται από τον Α/ΓΕΣ και δεν δημο¬ 
σιεύεται στην Εφημερίδα της Κυβερνήσεως. 

δ. Οι προκηρυχθείσες θέσεις πληρώνονται από τον πίνακα κατάταξης 
κατά σειρά επιτυχίας των υποψηφίων με διαταγή του Α/ΓΕΣ. 

11. Κατανομή σε Όπλα - Σώματα, απονομή Ειδικότητας. 

α. Στις γυναίκες ΟΠΥ απονέμονται οι ειδικότητες που προβλέπονται 
και για τις εθελόντριες, σύμφωνα με το άρθρο 3 του Π.Δ. 468/1978, 
όπως αυτό αντικαταστάθηκε με το Π.Δ. 223/1983. 

β. Η Αριθμητική κατανομή σε ειδικότητες και σε Όπλα Σώματα, γί¬ 
νεται με διαταγή του Α/ΓΕΣ με βάση τις ανάγκες της Υπηρεσίας και 
τον Πίνακα Επιτυχουσών. 

γ. Η ΔΣΛ/ΓΕΣ προβαίνει στη συνέχεια στην ονομαστική κατανομή 
σε Όπλα - Σώματα με ταυτόχρονη απονομή των ειδικοτήτων και εκδί¬ 
δει την σχετική διαταγή κατατάξεως. 

12. Υγειονομικές Εξετάσεις. 

Όσες τελικά επιτύχουν καλούνται ονομαστικά μέσω των Στρατολο¬ 
γικών Γραφείων που κατέθεσαν τα δικαιολογητικά πριν από την κατά¬ 
ταξή τους να παρουσιασθούν στο 401 ΓΣΝΑ και στην Επιτροπή Απαλ¬ 
λαγών Αθηνών (οδός Κατεχάκη και Λ. Μεσογείων) για υγειονομικές 
εξετάσεις και κρίση της σωματικής τους ικανότητας με βάση την Δια¬ 
ταγή Κατάταξης της ΔΣΛ/ΓΕΣ, όπου θα καθορίζεται η ακριβής ημερο¬ 
μηνία και ώρα παρουσιάσεσως αυτών. Παράταση προθεσμίας παρου- 
σιάσεως στην Επιτροπή Απαλλαγών δεν είναι επιτρεπή και η μη παρου¬ 
σίαση για εξετάσεις συνεπάγεται αποκλεισμό από την κατάταξη, εκτός 
λόγω ανωτέρας βίας αποδεικνυομένης νομίμως. 

13. Οι Αποφάσεις των Συμβουλίων Επιλογής, της Επιτροπής Συ¬ 
ντάξεως του πίνακα επιτυχουσών - επιλαχουσών και Επιτροπής Απαλ¬ 
λαγών είναι μη αναθεωρήσιμες. 

14. Κέντρο Κατατάξεως - Εκπαίδευση 

α. Οι γυναίκες ΟΠΥ κατατάσσονται στο Κέντρο Εκπαιδεύσεως Γυ- 
ναικών (ΚΕΓ) για τη βασική εκπαίδευση και εκπαίδευση βαθμοφόρου. 

β. Η διάρκεια της βασικής εκπαιδεύσεως και βαθμοφόρου καθορίζε¬ 
ται με διαταγή της ΔΕΚΠ/ΓΕΣ και με βάση τις ΓΟΕ/ΓΕΣ. 

γ. Η εκπαίδευση ειδικότητας, πλην Διοικητικού, θα γίνεται με μέρι¬ 
μνα των αντιστοίχων Δ/ναεων Ο-Σ, όπως ρητά καθορίζεται από τις 
ΓΟΕ/ΓΕΣ. 

15. Σειρά αρχαιότητας. 

α. Οι Γυναίκες ΟΠΥ για τον καθορισμό της οριστικής σειράς αρχαιό- 
τητος τους την τελευταία εβδομάδα εκπαιδεύσεώς τους στο ΚΕΓ υφί- 
στανται μόνο γραπτές εξετάσεις στα παρακάτω μαθήματα: 

(1) Έκθεση Ιδεών (συντελεστής 12). 

(2) Πρακτική Αριθμητική (συντελεστής 8). 

(3) Ιστορία Ελλάδος (συντελεστής 8). 

(4) Γεωγραφία Ελλάδος (συντελεστής 8) 

(5) Στρατιωτικοί Κανονισμοί (συντελεστής 10) 

(6) Οπλισμός (συντελεστής 10) 

(7) Ατομική Τακτική και Στρατιωτική Εκπαίδευση (συντελεστής 10) 


(8) Κανονισμός Στρατιωτικής Αλληλογραφίας (συντελεστής 10), με 
κλίμακα βαθμολογίας από 0-20 και σε ύλη καθοριζόμενη με μέριμνα 
1ου ΕΓ και ΔΕΚΠ/ΓΕΣ με Διαταγή Διαρκούς Ισχύος εκδιδόμενη από 
τη ΔΕΚΠ/ΓΕΣ. 

Σε περίπτωση ισοβαθμίας των εξεταζόμενων θα προηγείται η έχουσα 
το μεγαλύτερο βαθμό στην Έκθεση Ιδεών και σε περίπτωση νέας ισο¬ 
βαθμίας ή έχουσα το μεγαλύτερο βαθμό στην Ατομική Τακτική και 
Στρατιωτική Εκπαίδευση. 

β. Η Επιτροπή εξετάσεων συγκροτείται με - μέριμνα του ΓΕΣ/Ιο ΕΓ 
και σ’ αυτήν συμμετέχουν: 

(1) Ένας (1) Σχης-Ανχης Όπλου ως Πρόεδρος. 

(2) Δύο (2) Ανώτεροι Αξκοί Ο-Σ ως μέλη και 

(3) Ένας (1) Ανώτερος ή Κατώτερος Αξ/κός Ο-Σ ως Γραμματέας 
και διενεργεί τις εξετάσεις, σύμφωνα με τις προφορικές διαταγές του 
ΔΒΚ/ΓΕΣ. 

γ. Λεπτομέρειες διεξαγωγής εξετάσεων με μέριμνα 1ου ΕΓ/ΓΕΣ. 

δ. Ο Αριθμός Μητρώου Οπλίτη Γυναικός (ΑΜΟΓΎΝ) δεν έχει σχέση 
με τη σειρά αρχαιότητας, η οποία καθορίζεται με διαταγή του ΓΕΣ/Ιο 
ΕΓ και θα είναι απόρροια των αποτελεσμάτων των γραπτών εξετάσεων, 
στα μαθήματα της υποπαραγράφου 15α. 

ε. Ο πίνακας τελικής σειράς αρχαιότητας κυρώνεται από τον Α/ 
ΓΕΣ, χωρίς αυτή η κύρωση να δημοσιεύεται στην Εφημερίδα της Κυ¬ 
βερνήσεως. 

16. Τα θέματα τροφοδοσίας και διαμονής των ΟΠΥ να καθορισθούν 
με μέριμνα 4ου ΕΓ/ΓΕΣ. 

17. Τα θέματα της στολής και ταυτοτήτων να καθορισθούν με μέρι¬ 
μνα του ΓΕΣ/Ιο ΕΓ. 

18. Υγειονομική Περίθαλψη 

α. Οι τυγχάνουσες άδειας κυήσεως - τοκετού θα υπάγονται στις 
αντίστοιχες διατάξεως που ισχύουν για τις Αξιωματικούς Νοσηλεύ- 
τριες. 

β. Οι τυγχάνουσες αναβολής υγείας θα αντιμετωπίζονται για θέματα 
Διοικητικής Μερίμνης (νοσηλεία, ιατροφαρμακευτική περίθαλψη κ.τλ.) 
όπως οι άνδρες εθελοντές που κατατάσσονται χωρίς να έχουν εκπληρώ¬ 
σει προηγουμένως θητεία. 

19. Για τις γυναίκες ΟΠΥ ισχύουν και οι αποφάσεις: 

α. Φ. 416/18/311174/Σ. 2008/10.5.85/ΥΕΘΑ/ΓΕΣ/1ο ΕΓ/ 
4/3 «Ατομικά Έγγραφα Οπλιτών Πενταετούς Υποχρεώσεως» (ΦΕΚ 
292/15.5.85 τ.Β’). 

β. Φ. 416/19/311173/Σ. 2007/10.5.85/ΥΕΘΑ/ΓΕΣ/1οΕΓ/ 
4/3 «Ουσιαστικά και τυπικά προσόντα Οπλιτών Πενταετούς Υποχρέω¬ 
σης» Συμβούλιο Κρίσεων, Κρίσεις, Προαγωγές, Απολύσεις» (ΦΕΚ 
292/15.5.85 τ.Β'). 

20. Ισχύς παρούσης από τη δημοσίευσή της στην Εφημερίδα της Κυ¬ 
βερνήσεως, πλην της παραγράφου 19 που ισχύει από τότε που δημο- 
σιεύθηκε στο ΦΕΚ και αρχικά ίσχυσε. 

Αθήνα, 24 Μαΐου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 

-+- 

Α.Π. Γ4.1/085/0711/ΚΥ/ΑΣ 4999 (2) 

Έγκριση μετακίνησης και παραμονής εκτός έδρας με δικαίωμα αποζη¬ 
μίωσης στους υπαλλήλους της Κεντρικής Υπηρεσίας του Υπουρ¬ 
γείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 1 του Ν. 51/1975 «περί αναδιορ- 
γανώσεως των δημοσίων πολιτικών υπηρεσιών» όπως αντικαταστά- 
θηκε με το άρθρο 27 του Ν. 1199/81 «περί ρυθμίσεως θεμάτων κατα¬ 
στάσεων υπαλλήλων του Δημοσίου κ.λπ.» και τροποποιήθηκε με το άρ¬ 
θρο 12 παρ. 1 του Ν. 1256/82 για την πολυθεσία και πολυαπασχό- 
ληση κ.λπ. 

2. Την 1700/13.2.76 Φ.Ε.Κ. 271/τ.Β/1.3.76 απόφαση του 
Υπουργού Προεδρίας της Κυβέρνησης. 

3. Την ΔΙΟΔ/Φ. 60/1/Α 4061/20.3.84 Φ.Ε.Κ. 155/τΒ/ 
20.3.84 κοινή Υπουργική Απόφαση για την μεταφορά αρμοδιοτήτων 
του Υπουργείου Προεδρίας της Κυβέρνησης στα άλλα Υπουργεία. 

4. Την ανάγκη ευρύθμου λειτουργίας του Υπουργείου Εξωτερικών, 
αποφασίζουμε: 

Εγκρίνουμε τη μετακίνηση και παραμονή εκτός έδρας, με δικαίωμα 
αποζημίωσης των υπαλλήλων της Κεντρικής Υπηρεσίας του Υπουρ¬ 
γείου Εξωτερικών, εντός επικράτειας, για δεκαπέντε (15) ημέρες το 
μήνα για τον καθένα, για εκτέλεση υπηρεσίας κατά το χρονικό διάστημα 
1.1.90 μέχρι 31.12.90. 

Η· απόφαση αυτή να δημοσιευθεί στην Εφημερίδα της Κυβερνήσεως. 

4 Αθήνα, 16 Φεβρουάριου 1990 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-—♦- 

Αριθ. Τ. 1680/42/0019 Γ (3) 

Επέκταση εφαρμογής των διατάξεων της αριθ. Τ. 154/1/2.2.76 

Α.Υ.Ο. στις εγκαταστάσεις της Α.Ε. «Ελληνική Βιομηχανία 

Όπλων» που λειτουργούν στη Μάνδρα Αττικής. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 3 παρ. 3 εδάφ. α’-στ' και 9 παρ. 4 του 
Ν. 43/75 «περί Ιδρύσεως Εθνικής Βιομηχανίας Αεροπορικού Υλικού» 
(ΦΕΚ 93/Α/1975) όπως τροποποιήθηκε με το Ν. 696/77 (ΦΕΚ 
272/Α/77). 

2. Τις διατάξεις του Ν. 1165/18 «Περί Τελωνειακού Κωδικός», 
όπως τροποποιήθηκε και συμπληρώθηκε μεταγενέστερα (ΦΕΚ 59/Α/ 
18). 

3. Τις διατάξεις του άρθρου 19 του Ν. 2096/52 «Περί τροποποιή- 
σεως και συμπληρώσεως διατάξεων τινών του Τελωνειακού Κώδικος 
και άλλων τινών διατάξεων» (ΦΕΚ 113/Α/1952). 

4. Τις διατάξεις του αριθ. 514/78 Π.Δ. «Περί επεκτάσεως των δια¬ 
τάξεων του Ν. 43/75 και επί της ιδρυθησομένης Ελληνικής Βιομηχα¬ 
νίας Όπλων» (Ε.Β.Ο.) (ΦΕΚ 165/Α/1977). 

5. Την αριθ. Κ. 3.370/3.8.77 κοινή απόφαση των Υπουργών Συ¬ 
ντονισμού, Εθνικής Άμυνας και Εμπορίου «Περί εγκρίσεως του Κατα¬ 
στατικού της Ανωνύμου Εταιρείας υπό την επωνυμία Ε.Β.Ο. 

6. Την αριθμ. 6984/22.12.1989 Συμβολαιογραφική πράξη της 
Συμβολαιογράφου Αθηνών Μάρθας Παρασκευά - Κωνσταντοπούλου» 
Συγνώνευση και απορρόφηση της Εταιρείας Περιωρισμένης Ευθύνης με 
την επωνυμία «ΓΕΝΙΚΗ ΜΗΧΑΝΙΚΗ» με την Ανώνυμη Εταιρεία με 
την επωνυμία «ΕΛΛΗΝΙΚΗ ΒΙΟΜΗΧΑΝΙΑ ΟΠΛΩΝ».. 

7. Την αριθ. 35765/3.1.1990 Απόφαση του Νομάρχη Αθηνών 
«Περί εγκρίσεως τροποποιήσεως του Καταστατικού της Ανωνύμου 
Εταιρείας υπό την επωνυμία «ΕΛΛΗΝΙΚΗ ΒΙΟΜΗΧΑΝΙΑ ΟΠΛΩΝ 
Α.Ε.» (ΦΕΚ 49/Α.Ε. ΚΑΙ ΤΟ Ε,Π.Ε. 8.1.90). 

8. Την αριθμ. Υ. 1035/1031336/820/27.4.1990 Απόφαση του 
Πρωθυπουργού και του Υπουργού Οικονομικών «Περί ανάθεσης αρμο¬ 
διοτήτων Υπουργού Οικονομικών στους Υφυπουργούς Οικονομικών» 
ΦΕΚ 291/Β/27.4.1990. 

9. Το αριθμ. 130/ΘΓ/ΜΚ/αα/30.1.1990 έγγραφο της Α.Ε. «ΕΛ¬ 
ΛΗΝΙΚΗ ΒΙΟΜΗΧΑΝΙΑ ΟΠΛΩΝ - ΣΥΓΚΡΟΤΗΜΑ ΜΑΝΔΡΑΣ 
ΑΤΤΙΚΗΣ» και την αριθμ. 904/ΘΓ/αβ/3.5.90 επιστολή της. 

10. Το αριθμ. 1844/28.2.1990 έγγραφο της Δ/νσης Τελωνείου 
Ελευσίνας, αποφασίζουμε: 

Άρθρο 1. 

Οι διατάξεις της αριθ. Τ. 154/1/2.2.76 απόφασής μας «Περί Τε¬ 
λωνειακού Κανονισμού λειτουργίας του εις Τανάγραν Βοιωτίας οριζο- 
μένου Ελευθέρου Τελωνειακού χώρου και της εν αυτώ εγκαθισταμένης 
βιομηχανίας αεροπορικού υλικού της Α.Ε. «Εθνική Βιομηχανία Αερο¬ 
πορικού Υλικού» (ΦΕΚ 189/Β/1976) ΚΟΝ. Διαταγή Τ. 920/10/ 
23.2.76 - ΕΔΥΟ 12/76 επεκτείνονται και εφαρμόζονται αναλόγως 
και στις εγκαταστάσεις της Α.Ε. «Ελληνική Βιομηχανία Όπλων», που 
βρίσκονται και λειτουργούν στη Μάνδρα Αττικής, προς επιτέλεση του 
σκοπού αυτής, όπως αυτός καθορίζεται με τις διατάξεις του άρθρου 1 
παρ. 1 του Π.Δ. 514/77, σε συνδυασμό με τις διατάξεις του Ν. 43/75, 
όπως τροποποιήθηκε και συμπληρώθηκε με το Ν. 696/77, ως και το 
άρθρο 4 τόυ Καταστατικού της παραπάνω Εταιρείας. 

Άρθρο 2. 

Όπου στην παραπάνω απόφασή μας αναφέρονται οι όροι: 

α) Α.Ε. «Εθνική Βιομηχανία Αεροπορικού Υλικού» ή απλώς 
Ε.Β.Α.Υ. 

β) Ελληνική Αεροπορία 


γ) Αρχηγείον Αεροπορίας 
δ) Περιοχή Τανάγρας Νομού Βοιωτίας 
ε) Τελωνειακή Αρχή Θηβών ή απλώς Τελωνείο Θηβών 
στ) Τελωνειακή Δ/νση (Τμήμα Β') της Γενικής Δ/νσεως Φορολογίας 
Υπουργείου Οικονομικών, 
ζ) Νομαρχία Βοιωτίας και 
η) Υπηρεσία Ελέγχου Τελωνειακών Αρχών, 

•νοούνται για την εφαρμογή της παρούσας αντίστοιχα οι όροι, 
α) Α.Ε. «ΕΛΛΗΝΙΚΗ ΒΙΟΜΗΧΑΝΙΑ ΟΠΛΩΝ» ή απλώς Ε.Β.Ο. 
β) Ελληνικός Στρατός 
γ) Γενικό Επιτελείο Στρατού 
δ) Περιοχή Μάνδρας Νομαρχία Δυτικής Αττικής, 
ε) Τελωνειακή Αρχή Ελευσίνας ή απλώς Τελωνείο Ελευσίνας, 
στ) Τελωνειακή Δ/νση - Δ/19 (Τμήμα Γ) του Υπουργείου Οικονομι¬ 
κών. 

ζ) Νομαρχία Δυτικής Αττικής κάι 
η) Δ/νση Ελέγχου Τελωνειακών Αρχών. 

Άρθρο 3 

1. Η ανωτέρω Εταιρεία καθίσταται αποκλειστικά υπεύθυνη για την 
αδιάλειπτη φρούρηση (έλεγχο και εποπτεία) του Ελευθέρου Τελωνεια¬ 
κούς Χώρου, που εγκρίνεται με την παρούσα απόφαση, προς αποφυγή 
λαθραίας εξαγωγής προϊόντων εκ του χώρου τούτου, διευκολύνοντας 
την αρμόδια Τελωνειακή Αρχή, στην περιφέρεια της οποίας ανήκει, 
στην εκτέλεση του έργου της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μάΐου 1990 

Ο ΥΦΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦-- 

Αριθ. 10237 (4) 

Μεταβίβαση αρμοδιοτήτων στον Πρόεδρο του Ελεγκτικού Συνεδρίου 
και στον Προϊστάμενο της Δ/νσης Διοικητικού. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του Π.Δ. 774/1980.«Οργανισμός Ελεγκτικού 
Συνεδρίου», β) του Ν. 1558/1985 «Κυβέρνηση και Κυβερνητικά Όρ¬ 
γανα» και γ) του Ν. 1653/1986 «Τροποποίηση του Κώδικα των συμ¬ 
βολαιογράφων και άλλες διατάξεις» και 

2. Την ανάγκη διασφάλισης της εύρυθμης και αποδοτικής λειτουρ¬ 
γίας των Υπηρεσιών του Ελεγκτικού Συνεδρίου καθώς και της ταχείας 
διεκπεραίωσης των υποθέσεων, αποφασίζουμε: 

Μεταβιβάζουμε, στον Πρόεδρο του Ελεγκτικού Συνεδρίου και στον 
Προϊστάμενο της Διεύθυνσης Διοικητικού αυτού, την εξουσία να υπο¬ 
γράφουν «Με εντολή Υπουργού» αποφάσεις, έγγραφα ή άλλες πράξεις, 
όπως παρακάτω: 

Άρθρο 1 

Στον Πρόεδρο του Ελεγκτικού Συνεδρίου 

1) Αποφάσεις, πράξεις, ερωτήματα, έγγραφα κ.λπ. που αναφέρονται 
σε θέματα υπηρεσιακής κατάστασης των υπαλλήλων του Ελεγκτικού 
Συνεδρίου (δικαστικών - διοικητικών), μετά συνεννόηση με' τον 
Υπουργό. 

2) Ανακοινώσεις διορισμού και προαγωγών, των Δικαστικών Λει¬ 
τουργών του Ελεγκτικού Συνεδρίου καθώς και ανακοινώσεις απαλλα¬ 
γής τούτων από τα καθήκοντά των, λόγω συμπληρώσεως ορίου ηλικίας 
και αποδοχής παραιτήσεως. 

3) Αποφάσεις ή πράξεις χορηγήσεως επιδομάτων (χρόνου υπηρε¬ 
σίας, σπουδών, οικογενειακού κ.λπ.) στους Δικαστικούς Λειτουργούς 
του Ελεγκτικού Συνεδρίου. 

4) Χορήγηση αναρρωτικών αδειών στους Δικαστικούς Λειτουργούς 

του Ελεγκτικού Συνεδρίου και παραπομπή αυτών στις αρμόδιες Υγειο¬ 
νομικές Επιτροπές. ν 

5) Πίνακες αρχαιότητας των Δικαστικών Λειτουργών του Ελεγκτι¬ 
κού Συνεδρίου και την κατάσταση του άρθρου 8 του Ν. 1586/1986 και 
διαβίβαση στο αρμόδιο Δικαστικό Συμβούλιο των ενστάσεων που υπο¬ 
βάλλονται κατ’ αυτής. 

6) Απαντήσεις σε αιτήσεις παραπόνων πολιτών. 

7) Έγκριση τοποθετήσεως στο Αρχείο εγγράφων για τα οποία δεν 
απαιτείται περαιτέρω ενέργεια. 

8) Αποφάσεις ανάληψης υποχρεώσεων και εγκρίσεως κάθε δαπάνης 
ποσού άνω των πέντε εκατομμυρίων (5.000.000) δραχμών σε βάρος 
των πιστώσεων που αναγράφονται στον προϋπολογισμό εξόδων του 
Ελεγκτικού Συνεδρίου, εγκρίσεις πρακτικών για τους διενεργούμενους 
δημόσιους διαγωνισμούς (μειοδοτικούς ή πλειοδοτικούς) καθώς και τις 
σχετικές συμβάσεις από τους διαγωνισμούς αυτούς. 

9) Πίνακες με τα προβλεπόμενα για πληρωμή μισθώματα των ακι¬ 
νήτων που χρησιμοποιούνται για στέγαση των Υπηρεσιών του Ελεγκτι¬ 
κού Συνεδρίου ποσού άνω των πέντε εκατομμυρίων (5.000.000) δραχ¬ 
μών. 

10) Εντολές μεταβιβάσεως πιστώσεων στις περιφερειακές Υπηρεσίες 
του Ελεγκτικού Συνεδρίου. 

11) Αποφάσεις για τη συγκρότηση επιτροπής προμηθειών και παρα¬ 
λαβών πάσης φύσεως υλικών και εργασιών. 

12) Το ετήσιο πρόγραμμα προμηθειών του Ελεγκτικού Συνεδρίου, 
που υποβάλλεται στο Υπουργείο Εμπορίου και τα διάφορα έγγραφα για 
τη χορήγηση από το Υπουργείο Εμπορίου εξουσιοδοτήσεων διενεργείας 
προμηθειών από το Ελεγκτικό Συνέδριο και 

13) Την κατάρτιση και υπογραφή σχεδίων προτάσεων του Προϋπο¬ 
λογισμού Εξόδων του Ελεγκτικού Συνεδρίου. 

"Αρθρο 2 

Στον Προϊστάμενο της Διεύθυνσης Διοικητικού του Ελεγκτικού Συνε¬ 
δρίου 

1) Ανακοινώσεις διορισμών, μονιμοποιήσεων, προαγωγών, μεταθέ¬ 
σεων, μετατάξεων, παραιτήσεων, απολύσεων και λοιπών υπηρεσιακών 
μεταβολών των υπαλλήλων του Ελεγκτικού Συνεδρίου. 

2) Αποφάσεις ή πράξεις χορηγήσεως επιδομάτων (χρόνου υπηρε¬ 
σίας, μεταπτυχιακών σπουδών, οικογενειακών βαρών κ.λπ.) στους 
υπαλλήλους του Ελεγκτικού Συνεδρίου. 

3) Πιστοποιητικά υηρεσιακών μεταβολών των Δικαστικών Λειτουρ¬ 
γών και υπαλλήλων του Ελεγκτικού Συνεδρίου. 

4) Έγγραφα προς το αρμόδιο Δικαστικό Συμβούλιο, με τα οποία δια¬ 
βιβάζονται ενστάσεις υπαλλήλων του Ελεγκτικού Συνεδρίου για διόρ¬ 
θωση ή διαγραφή των εκθέσεων ουσιαστικών προσόντων. 

5) Έγγραφα με τα οποία δίδονται πληροφορίες και στοιχεία προς τα 
Πολιτικά και Διοικητικά Δικαστήρια για την εκδίκαση προσφυγών ή 
αγωγών αποζημιώσεως Δικαστικών Λειτουργών και υπαλλήλων του 
Ελεγκτικού Συνεδρίου, που βρίσκονται στην υπηρεσία ή μη. 

6) Έγγραφα παραπομπής των υπαλλήλων του Ελεγκτικού Συνε¬ 
δρίου στις προβλεπόμενες Πρωτοβάθμιες, Δευτεροβάθμιες και λοιπές 
Υγειονομικές Επιτροπές. 

7) θεώρηση βιβλιαρίων νοσηλείας των Δικαστικών Λειτουργών και 
των υπαλλήλων του Ελεγκτικού Συνεδρίου που υπηρετούν στην Κε¬ 
ντρική Υπηρεσία και των προστατευομένων μελών τους. 

8) Ανακοινώσεις ή κοινοποιήσεις εγγράφων και αποφάσεων. 

9) Περιλήψεις αποφάσεων ή διαταγμάτων που αποστέλλονται στο 
Εθνικό Τυπογραφείο για δημοσίευση στην Εφημερίδα της Κυβερνή- 
σεως. 

10) Διαβιβαστικά έγγραφα. 

11) Εντολές εκτυπώσεως εντύπων προς το Εθνικό Τυπογραφείο, για 
τα οποία υπάρχει η απαιτούμενη έγκριση. 

12) Έγγραφα προς τις αρμόδιες Αρχές, με τα οποία ζητούνται οι 
ατομικοί φάκελοι των υποψηφίων για την κατάληψη θέσεως Συμβούλου 
ή Παρέδρου του Ελεγκτικού Συνεδρίου. 

13) Αποφάσεις ανάληψης υποχρεώσεων και έγκρισης κάθε δαπάνης 
μέχρι ποσού και πέντε εκατομμυρίων (5.000.000) δραχμών σε βάρος 
των πιστώσεων του προϋπολογισμού εξόδων του Ελεγκτικού Συνε¬ 
δρίου, τις εγκρίσεις Πρακτικών για τους διενεργούμενους δημόσιους 
διαγωνισμούς (μειοδοτικούς ή πλειοδοτικούς) καθώς και τις σχετικές 
συμβάσεις από τους διαγωνισμούς αυτούς. 

14) Αποφάσεις καθορισμού παγίων επιχορηγήσεων για έξοδα γραφι¬ 
κής ύλης, καθαριότητας και θέρμανσης των γραφείων των περιφερεια¬ 
κών Υπηρεσιών του Ελεγκτικού Συνεδρίου μέχρι του συνολικού ύψους 
των πιστώσεων που (αναγράφονται στους αντίστοιχους κωδικούς αριθ¬ 
μούς εξόδων (κ.α.ε) του προϋπολογισμού εξόδων του Ελεγκτικού Συνε¬ 
δρίου. 

15) Πίνακες με τα προβλεπόμενα για πληρωμή μισθώματα των ακι¬ 
νήτων που χρησιμοποιούνται για στέγαση των Υπηρεσιών του Ελεγκτι¬ 


κού Συνεδρίου μέχρι και του ποσού πέντε εκατομμυρίων (5.000.000) 
δραχμών και 

16) Αποφάσεις για την παράταση προθεσμίας αποδόσεως λογαρια¬ 
σμού χρηματικών ενταλμάτων προπληρωμής. 

Άρθρο 3 

Η, κατά τα προηγούμενα άρθρα, μεταβίβαση εξουσίας να υπογρά¬ 
φουν «Με εντολή Υπουργού», ισχύει και για τους νόμιμους (αναπληρω¬ 
τές τους σε περίπτωση έλλειψης, απουσίας ή κωλύματος αυτών. 

Η απόφαση αυτή να δημοσιευθεί στην Είφημερίδα της Κυβερνήσεως. 

Αθήνα, 23 Μαΐου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-*- 

Αριθ. 15101 (5) 

Μεταβίβαση εξουσίας να υπογράφουν «Με εντολή Υφυπουργού» ο Γενι¬ 
κός Γραμματέας Αθλητισμού και οι Διευθυντές και Τμηματάρχες 
της Γενικής Γραμματείας Αθλητισμού του Υπουργείου Πολιτι¬ 
σμού. 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψιν τις διατάξεις: 

1. α)των άρθρων 16 (παρ. 5), 25 και 29 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ Α' 137). 

β) του Π.Δ. 180/1990 (ΦΕΚ Α' 64/11.4.90) με το οποίο διορί¬ 
στηκε Υφυπουργός στο Υπουργείο Πολιτισμού η Φάνη Πάλλη- 
Πετραλιά. 

γ) της Υ 1022/20.4.90 (ΦΕΚ 286 τ.Β") κοινή απόφαση του Πρω¬ 
θυπουργού και Υπουργού Πολιτισμού. 

δ) του Π.Δ. 77/85 (ΦΕΚ Α’ 28) «Οργανισμός Γενικής Γραμματείας 
Αθλητισμού». 

ε) του Ν. 75/75 «περί οργανώσεως του εξωσχολικού αθλητισμού και 
ρυθμίσεως συναφών θεμάτων». 

στ) του Ν. 1646/86 (ΦΕΚ Α’ 138) «Μέτρα Πρόληψης και καταστο¬ 
λής της βίας στους αθλητικούς χώρους». 

ζ) του Ν. 665/77 (ΦΕΚ Α' 225) «Περί τροποποιήσεως και συμπλη- 
ρώσεως της περί εξωσχολικού αθλητισμού και γυμναστηρίων νομοθε¬ 
σίας και λοιπών συναφών διατάξεων». 

η) του Π.Δ. 38 α (ΦΕΚ Α’ 11) «Οργανα που αποφασίζουν ή γνωμο- 
δοτούν και ειδικές ρυθμίσεις σε θέματα έργων που εκτελούνται από την 
Γ.Γ.Α. και τα ΝΠΔΔ που εποπτεύονται ή ελέγχονται απ’ αυτή». 

2. Την ανάγκη διασφάλισης της εύρυθμης και αποδοτικής λειτουρ¬ 
γίας των υπηρεσιών της Γ.Γ.Α. καθώς και της ταχείας διεκπεραίωσης 
που ανατίθενται σ’ αυτές, αποφασίζουμε: 

Μεταβιβάζουμε την εξουσία υπογραφής «Με εντολή Υφυπουργού» 
στον Γενικό Γραμματέα Αθλητισμού και στους Διευθυντές και Τμημα¬ 
τάρχες της Γενικής Γραμματείας Αθλητισμού ως εξής: 

Άρθρο 1 

Στο Γενικό Γραμματέα Αθλητισμού,αναθέτουμε την υπογραφή «Με 
εντολή Υφυπουργού». 

1. Αποφάσεων, πράξεων, αιτήσεων, εγγράφων κ.λ.π. σχετικά με τη 
ρύθμιση θεμάτων υπαλλήλων βαθμού β, γ και δ και ορισμού προϊσταμέ¬ 
νων τμημάτων και ανεξαρτήτων γραφείων. 

2. Έγκρισης προϋπολογισμών των κατά το άρθρο 1 του Ν. 423/76 
γυμναστηρίων, ενώσεων, συνδέσμων και ομοσπονδιών και τα οποία 
προβλέπει ο Ν. 75/75 όπως τροποποιήθηκε και συμπληρώθηκε μετα¬ 
γενέστερα μέχρι του ποσού των 50.000.000 δρχ. 

3. Έγκρισης χρησιμοποίησης χώρων. 

4. Έγκρισης για την παραχώρηση κατά κυριότητα ή κατά χρήση κα¬ 
θώς και για την διάθεση ακινήτων προς την Γ.Γ.Α. ή νομικά πρόσωπα 
που εποπτεύονται από αυτή. 

5. Έκδοσης δελτίων ελευθέρας εισόδου σε όλους γενικά τους αθλητι¬ 
κούς χώρους. 

6. Εγγράφων, πράξεων, εντολών και αποφάσεων για την έγκριση, ανά¬ 
ληψη και πραγματοποίηση δαπανών προμηθειών πάσης φύσεως υλι¬ 
κού, συντήρησης εγκαταστάσεων και μηχανημάτων ως και σύναψης 
συμβάσεων (πλήν έργων) που πραγματοποιούνται σύμφωνα με τον νόμο 
από 500.001 μέχρι 30.000.000 δρχ. Ακόμα αιτήσεων για χορήγηση 

εξουσιοδοτήσεων από το Υπ. Εμπορίου για προμήθεια ειδών του ενιαίου 
προγράμματος κρατικών προμηθειών. 

7. Παραπεμπτικών που απευθύνονται στα Υπηρεσιακά και Πειθαρ¬ 
χικά Συμβούλια για τους υπαλλήλους με α, β, γ και δ βαθμό. 

8. Πράξεων καταλογισμού σε βάρος της ατομικής περιουσίας των 
μελών του Δ.Σ. σωματείου, ένωσης ή συνδέσμου, καθώς και των μελών 
των επιτροπών διοίκησης όλων των γυμναστηρίων της χώρας στις πε¬ 
ριπτώσεις που προβλέπει ο νόμος και εφ’ όσον ο έλεγχος γίνεται από 
υπαλλήλους της Γ.Γ.Α. 

9. Διαταγών και εγγράφων δια την διενέργεια ελέγχου κάθε νομικού 
προσώπου που εποπτεύεται από την Γ.Γ.Α. από επιθεωρητές δημοσίων 
διαχειρίσεων ή υπαλλήλους της Γ.Γ.Α. 

10. Εγκυκλίων, εγγράφων και εντολών που αφορούν στην εκτέλεση 
της υπηρεσίας των διευθύνσεων της Γ.Γ.Α. 

11. Καθορισμού των προϋποθέσεων σύμφωνα με τις οποίες τα νομικά 
ή φυσικά πρόσωπα, θα χαρακτηρίζονται ως φίλαθλα. 

12. Της άσκησης προσφυγής στο ΑΣΕΑΔ. 

13. Βεβαιώσεων και πιστοποιητικών για νόμιμη χρήση σε θέματα 
που μπορούν σύμφωνα με το νόμο να βεβαιωθούν (και αφορούν τη συν¬ 
δρομή αθλητικής ιδιότητας) από τα στοιχεία που υπάρχουν στην υπηρε¬ 
σία εκτός από τις περιπτώσεις για τις οποίες εξουσιοδοτούνται ειδικά με 
την απόφαση αυτή άλλα αρμόδια όργανα της υπηρεσίας. 

14. Μετακινήσεων αθλητικών αποστολών στο εξωτερικό και μετα¬ 
κλήσεων ξένων αθλητικών αποστολών στο εσωτερικό. 

15. Έγκρισης της τιμής διάθεσης των εισιτηρίων των πάσης φύσεως 
αγώνων και αθλητικών εκδηλώσεων. . 

16. Έγκρισης του ποσοστού που εισπράττουν οι ποδοσφαιρικές ενώ¬ 
σεις από αγώνες. 

17. Αναβολής ή ματαίωσης αγώνων για λόγους δημοσίας τάξεως 
καθώς και για την αλλαγή γηπέδων διεξαγωγής αγώνων. 

18. Αποφάσεων για την αναγνώριση ενώσεων. 

19. Αποφάσεων για μείωση του ποσοστού της παρ. 4 του άρθρου 9 
του Ν. 423/76. 

20. Των αποφάσεων καθορισμού αποζημίωσης των μελών των επι¬ 
τροπών διοίκησης των υπό μορφή ΝΠΔΔ λειτουργούντων γυμναστη¬ 
ρίων, για μετακίνηση εκτός έδρας για εκτέλεση υπηρεσίας. 

21. Εγκρίσεως αποφάσεων και πράξεων του Σταδίου Ειρήνης και 
Φιλίας, του Ολυμπιακού Αθλητικού Κέντρου Αθηνών, της ΦΕΕ και 
τους ΟΔΙΕ, 

22. Έγκρισης πράξεων των επιτροπών διοίκησης των εθνικών και 
δημοτικών γυμναστηρίων της χώρας, σχετικά με την εκμίσθωση ή εκ¬ 
ποίηση κινητών και ακινήτων περιουσιακών στοιχείων. 

23. Συγκρότησης του Συμβουλίου Διαιτησίας ομαδικών αθλημά¬ 
των. 

24. Της υπογραφής των πρωτοκόλλων, σε εκτέλεση διακρατικών 
συμφωνιών. 

25. Τέλος αναθέτουμε στον Γ.Γ.Α., ύστερα από έγγραφη εντολή μας, 
την υπογραφή αποφάσεων επιχορηγήσεων των σύμφωνα με τον νόμο 
νομικών εν γένει προσώπων, και οργανισμών, για αθλητικούς και λοι¬ 
πούς σκοπούς, πλην εκείνων που αφορούν στην εκτέλεση έργων. 

Άρθρο 2. 

Στους προϊσταμένους των διευθύνσεων της Γενικής Γραμματείας 
Αθλητισμού και στους νόμιμους αναπληρωτές τους αναθέτουμε την 
υπογραφή «Με εντολή Υφυπουργού». 

1. Εγγράφων προς τους νομικούς συμβούλους διοικήσεως δια των 
οποίων θα ζητούνται πληροφορίες για την ορθή εφαρμογή των νόμων ή 
άλλων εν γένει διατάξεων. 

2. Εγγράφων με τα οποία ζητούνται ή δίδονται πληροφορίες για την 
εκπλήρωση των αρμοδιοτήτων που προβλέπονται από τους νόμους ή τις 
αποφάσεις και που εκχωρήθηκαν σ’ αυτούς και στις υπ’ αυτών υπηρε¬ 
σιακές μονάδες. 

3. Εγγράφων για την απάντηση σε αιτήματα - αναφορές και εντός 
του κύκλου των αρμοδιοτήτων κάθε διεύθυνσης. 

4. Των πάσης φύσεως βεβαιώσεων και πιστοποιητικών που ζητού¬ 
νται από την Γ.Γ.Α. και εντός του κύκλου των αρμοδιοτήτων κάθε διεύ¬ 
θυνσης. 

Άρθρο 3. 

Ειδικότερα στον προϊστάμενο της Διεύθυνσης Αγωνιστικού Αθλητι¬ 
σμού αναθέτουμε την υπογραφή «Με εντολή Υφυπουργού». 

1. Των αποφάσεων για αναγνώριση αθλητικών σωματείων (πλην 


ενώσεων και ομοσπονδιών). 

2. Εγγράφων προς το Υπ. Εξωτερικών για τη χορήγηση βίζας στις 
διάφορες αποστολές και για όσες χώρες απαιτείται. 

3. Παροχής πληροφοριών νομικής φύσεως σε θέματα σχετικά με τη 
λειτουργία των σωματείων (γενικές συνελεύσεις, καταστατικά, διαγρα¬ 
φές μελών κ.λπ.). 

4. Τον έλεγχο εφαρμογής των κανονισμών που προβλέπονται από τις 
διατάξεις του Ν. 75/75 (παρ. 1 άρθρο 14). 

5. Εγγράφων για μεταθέσεις και'αποσπάσεις στρατευμένων αθλη¬ 
τών. 

6. Χορήγησης αδείας ασκήσεως επαγγέλματος προπονητού στις πε¬ 
ριπτώσεις που έχουν αποφοιτήσει από τις σχολές που λειτουργούν στην 
Γ.Α.Α. 

7. Έγκρισης πρόσληψης αλλοδαπών προπονητών, χορήγησης 
άδειας άσκησης επαγγέλματος και ανάκλησης αυτής, των προπονητών 
όλων των αθλημάτων. 

8. Την υπογραφή εγγράφων σχετικά με την λήψη μέτρων ή παροχή 
οδηγιών που αναφέρονται στην άσκηση εποπτείας και ελέγχου των 
αθλητικών σωματείων και γενικά των ενώσεων αυτών, καθώς και την 
παρακολούθηση των αγωνιστικών προγραμμάτων πλην της άσκησης 
πειθαρχικής εξουσίας σε φυσικά και νομικά πρόσωπα. 

Άρθρο 4. 

Στον προϊστάμενο της Διεύθυνσης Διοικητικού αναθέτουμε την υπο¬ 
γραφή «Με εντολή Υφυπουργού». 

1. Διαταγών μετακίνησης μονίμων υπαλλήλων εκτός έδρας για εκτέ¬ 
λεση υπηρεσίας. 

2. Εγγράφων για χορήγηση υπηρεσιών διαβατηρίων. 

3. Διαταγών μετακίνησης εκτός έδρας με σχέση εργασίας ιδιωτικού 
δικαίου, ή αποσπασμένων υπαλλήλων στην Γ.Γ.Α. από δημόσιες υπη¬ 
ρεσίες ή νομικά πρόσωπα, για εκτέλεση υπηρεσίας.. 

4. Προσαύξησης των αποδοχών των υπαλλήλων ανεξαρτήτως βαθ¬ 
μού καθώς και προσαύξήσης των αποδοχών του προσωπικού με σχέση 
εργασίας ιδιωτικού δικαίου, σύμφωνα με τις κείμενες και ισχύουσες δια¬ 
τάξεις της νομοθεσίας. 

5. Της πράξης αλλαγής επωνύμου των γυναικών υπαλλήλων της 
Γ.Γ.Α. 

6. Των εντολών για δημοσίευση στην εφημερίδα της Κυβερνήσεως, 
αποφάσεων, προεδρικών διαταγμάτων και λοιπών πράξεων. 

7. Εγγράφων που κοινοποιούνται οι πίνακες αρχαιότητας των υπαλ¬ 
λήλων της Γ.Γ.Α. 

8. Παραπεμπτικών που απευθύνονται στα υπηρεσιακά και πειθαρ¬ 
χικά συμβούλια για τους υπαλλήλους με σύμβαση ιδιωτικού δικαίου. 

9. Χορήγησης κανονικών και αναρρωτικών αδειών στους υπαλήλους 
της υπηρεσίας. 

10. Της εισήγησης για την συγκρότηση ή σύσταση των πάσης φύ¬ 
σεων επιτροπών (συμπεριλαμβανομένων και των εκτελεστικών) ή ομά¬ 
δων εργασίας, εκτός των επιτροπών που προβλέπονται από το άρθρο 6 
της αποφάσεως αυτής. 

Άρθρο 5 

Στον προϊστάμενο της Διευθύνσεως των Οικονομικών Υπηρεσιών 
αναθέτουμε την υπογραφή «Με εντολή Υφυπουργού». 

1. Έγκρισις απολογισμών των σωματείων, συνδέσμων και ενώσεων 
από 500.001 και άνω. 

2. Αποφάσεων για την έγκριση απολογισμών των κατά το άρθρο 1 
του Ν. 423/76 γυμναστηρίων. 

3. Εγγράφων με τα οποία διαβιβάζονται στις αρμόδιες υπηρεσίες τα 
δικαιολογητικά υπολόγων του προγράμματος δημοσίων επενδύσεων. 

4.. Εγγράφων, πράξεων, εντολών και αποφάσεων για την έγκριση 
ανάληψη και πραγματοποίηση δαπανών προμηθειών πάσης φύσεως 
υλικού, συντήρησης εγκαταστάσεως και μηχανημάτων ως και σύναψης 
συμβάσεων (πλην έργων) που πραγματοποιούνται σύμφωνα με το νόμο 
και μέχρι του ποσού των 500.000 δρχ. 

5. Εγγράφων για την υποχρέωση της διοίκησης αθλητικού σωμα¬ 
τείου που ενισχύθηκε οικονομικά από το δημόσιο αμέσως ή εμμέσως, να 
δεχθεί διαχειριστικό έλεγχο και να προβή ή σε λογοδοσία καθώς και 
έγκλιση σε εκείνους που αρνούνται να δεχθούν τον έλεγχο αυτό. 

6. Των πράξεων (αναγνώρισης όλων των εξόδων της υπηρεσίας που 
πραγματοποιούνται σύμφωνα με το νόμο, ύστερά από ανάληψη σχετι¬ 
κής υποχρέωσης σε βάρος του δημοσίου. 

7. Των απαντήσεων σε αιτήματα για επιχορηγήσεις σύμφωνα με τον 

εγκεκριμένο προϋπολογισμό της Γ.Γ.Α 

Άρθρο 6 

Στους προϊσταμένους των Τεχνικών Δ/νσεων αναθέτουμε την υπο¬ 
γραφή «Με εντολή Υφυπουργού». 

1. Εγγράφων για απάντηση σε αιτήματα - αναφορές μέσα στο κύκλο 
αρμοδιοτήτων των Δ/νσεων αυτών. 

2. Εγγράφων προς το Υπ. Δημ. Έργων για πολεοδομικά θέματα και 
στους Νομάρχες για έκδοση οικοδομικών αδειών. 

3. Εγγράφων κ.λ.π. σε αναδόχους έργων για τεχνικά θέματα και ει¬ 
δικότερα: 

Α. Στο Διευθυντή της Δ/νσης Κατασκευών Τεχνικών Έργων αναθέ¬ 
τουμε: 

1. Εποπτεία - Διεύθυνση και επίβλεψη Έργων της Διεύθυνσής του. 

2. Σύσταση επιτροπής για την επί τόπου εξέταση βλαβών από άλλη 
ανώτερη βία και έγκριση πρωτοκόλλου βλαβών από ανώτερη βία. 

3. Σύσταση επιτροπής για την επί τόπου εξέταση βλαβών από άλλη 
αιτία, έγκριση σχετικού πρωτοκόλλου. 

4. Σύσταση επιτροπής προσωρινής παραλαβής και απόφαση έγκρι¬ 
σης σχετικού πρωτοκόλλου. 

5. Σύσταση επιτροπής για την διαπίστώση πραγματικών περιστατι¬ 
κών. 

6. Σύσταση επιτροπής οριστικής παραλαβής και απόφασης έγκρισης 
σχετικού πρωτοκόλλου. 

7. Εποπτεία, έλεγχο και θεώρηση λογαριασμών σε εκτέλεση έργων 
της ΕΟΑ. 

8. Πίνακα αμοιβής μηχανικών. 

9. Αλληλογραφία με Γενικό Λογιστήριο του Κράτους για δικαστική 
υπόθεση εργολαβικών συμβάσεων. 

10. Εντολές στους αναδόχους των έργων για εκτέλεση εγκεκριμένων 
εργασιών. 

11. Αλληλογραφία με άλλες δημόσιες υπηρεσίες και οργανισμούς 
αναφορικά με τα έργα της Γ.Γ.Α. και σύνδεση με δίκτυα (ΕΥΔΑΠ 
κ.κπ.). 

Β. Στον Προϊστάμενο της Διευθύνσεως Μελετών Τεχνικών Έργων 
αναθέτουμε: 

1. Έγκριση αναλύσεων τιμών, προτύπων τεχνικών προδιαγραφών 
και προτύπων συμβατικών τευχών για ειδικά έργα αρμοδιότητας 
Γ.Γ.Α. 

Άρθρο 7 

Στους τμηματάρχες της Γ.Γ.Α και στους νόμιμους αναπληρωτές 
τους αναθέτουμε την υπογραφή «Με εντολή Υφυπουργού». 

1. Προπαρασκευαστικών, υπομνηστικών και διαβιβαστικών εγγρά¬ 
φων καθώς και εκείνων με τα οποία ζητούνται ή δίνονται πληροφορίες 
για την ορθή εφαρμογή των Νόμων ή ανακοινώνονται ή κοινοποιούνται 
αποφάσεις μας, καθώς και αποφάσεις του Γ.Γ.Α. 

2. Εγγράφων με διαδικαστικό περιεχόμενο, σχετικό με την συμπλή¬ 
ρωση στοιχείων μη ολοκληρωμένης (αλληλογραφίας. 

3. Εγγράφων επιστροφής αναφορών που δεν υποβλήθηκαν ιεραρ- 
χικά. 

4. Πράξεων κατάθεσης εγγράφων στο αρχείο εφόσον έχει τελειώσει η 
(αλληλογραφία καθώς και η επιστροφή αυτών τα οποία χαρακτηρίζονται 
με την ένδειξη «αρχείο - επιστρεπτέο». 

5. Τηλεγραφημάτων για το εσωτερικό προπαρασκευαστικού και 
πληροφοριακού χαρακτήρα. 

Ειδικότερα: 

α) Στον Τμηματάρχη προσωπικού: 

1. Των πιστοποιητικών ή βεβαιώσεων για υπηρεσιακή κατάσταση 
όλων των υπαλλήλων. 

2. Των παραπεμπτηρίων εγγράφων για υγειονομική εξέταση υπαλ¬ 
λήλων και των υποψηφίων για διορισμό, καθώς και των εγγράφων για 
εισαγωγή των υπαλλήλων σε νοσοκομεία και κλινικές. 

3. Των εγγράφων επικύρωσης του γνησίου της υπογραφής υπαλλή¬ 
λων. 

4. Της χορήγησης κανονικών και αναρρωτικών αδειών των υπαλλή¬ 
λων με σχέση εργασίας ιδιωτικού δικαίου. 

5. Των βεβαιωτικών καταστάσεων αποζημίωσης των υπαλλή¬ 
λων. 

6. Των θεωρήσεων βιβλιαρίων νοσηλείας των υπαλλήλων και των 
μελών των οικογενειών τους και κάθε σχετικό μ’ αυτά έγγραφο. 


β) Στον Τμηματάρχη Γραμματείας την επικύρωση (αντιγράφων των 
εισερχομένων και εξερχομένών εγγράφων, καθώς και εκείνων της δια¬ 
βαθμισμένης αλληλογραφίας. 

γ) Στον Τμηματάρχη του τμήματος Προμηθειών και διοικητικής μέ¬ 
ριμνας: 

1. Των εντολών χορήγησης υλικού για τις ανάγκες της Γ.Γ.Α 

2. Των εντολών προς την Τράπεζα Ελλάδας για την έκδοση επιτα¬ 
γών ή εντολών σε συνάλλαγμα, σύμφωνα με τα εντάλματα που εκδόθη- 
καν. 

3. Των εξουσιοδοτήσεων προς το Ταμείο Πληρωμών Αθηνών για 
την εξόφληση ή είσπραξη χρηματικών ενταλμάτων που εκδόθηκαν. 

4. Των βεβαιώσεων αποδοχών, υπαλλήλων για φορολογικά ή άλλη 
νόμιμη χρήση. 

5. Των εκκαθαρίσεων ή εντολών πληρωμής σταθερών - μονίμου ή 
περιοδικού χαρακτήρα - δαπανών, ανεξάρτητα από ποσό για τις οποίες 
προβλέπει η αριθμ. 194902/1969 απόφασή του Υπουργού Οικονομι¬ 
κών. 

6. Εγγράφων με τα οποία ζητούνται από τα ασφαλιστικά ταμεία των 
υπαλλήλων, οι χωρίς υποχρεώσεις τους κρατήσεις και εισφορές που έγι¬ 
ναν από τις αποδοχές τους. 

δ) Στον Τμηματάρχη του Τμήματος Σωματείων και Γυμναστη- 
ρίων: 

1. Των εγγράφων με τα οποία ζητούνται συμπληρωματικά στοιχεία 
για τη δυνατότητα επιχορηγήσεων. 

2. Των εγγράφων γνωστοποίησης των προϋποθέσεων για επιχορή- 
γηση. 

3. Των εγγράφων με τα οποία ζητούνται απ’ τις Ομοσπονδίες και τα 
Σωματεία, στοιχεία για τους αθλητές που έχουν δικαίωμα αθλητικής 
υποτροφίας. 

ε) Στους Τμηματάρχες της Δ/νσης Αθλητισμού, την παροχή πληρο¬ 
φοριών σε θέματα σχετικά με τη λειτουργία των σωματείων και γενικά 
τα αθλήματα. 

στ) Στον τμηματάρχη του τμήμταος Οικονομικού ελέγχου την 
έγκριση απολογισμών Σωματείων, Ενώσεων, Συνδέσμων κ.λπ. μέχρι 
του ποσού των 500.000 δρχ. 


Άρθρο 8 

Η απόφαση αυτή που καταργεί κάθε άλλη προηγούμενη, να δημο- 
σιευθεί στην Εφημερίδα της Κυβερνήσεως, οπότε και αρχίζει η ισχύς 
της. 

Αθήνα, 24 Μαΐου 1990 

Η ΥΦΥΠΟΥΡΓΟΣ 

ΦΑΝΗ Π ΑΛΛΗ - ΠΕΤΡΑΛΙΑ 


Αριθ. 176 (6) 

Έγκριση εισαγωγής μαθητών στα Εκπαιδευτήρια της Σχολής Τουρι¬ 
στικών Επαγγελμάτων. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. Του Ν. 1835/1989 «Σύσταση Υπουργείου Τουρισμού». 

β. Του Π.Δ/τος 121/1988 «Μετατροπή εκπαιδευτηρίων Βασικής 
Εκπαίδευσης Σχολής Τουριστικών Επαγγελμάτων σε Τεχνικές - Επαγ¬ 
γελματικές Σχολές Τουριστικών Επαγγελμάτων Δευτεροβάθμιας Εκ¬ 
παίδευσης». 

γ. Του ισχύοντα Εσωτερικού Κανονισμού της Σχολής Τουριστικών 
Επαγγελμάτων. 

2. Τις αποφάσεις του Διοικητικού Συμβουλίου της Σχολής Τουριστι¬ 
κών Επαγγελμάτων που πήρε κατά τις συνεδριάσεις της 21/ 
9.11.1989 και 22/16.11.1989, περί εισαγωγής στα Εκπαιδευτήρια 
της Σχολής Τουριστικών Επαγγελμάτων, μετά την εξάντληση των πι¬ 
νάκων επιτυχόντων και επιλαχόντων, 51 μαθητών επί τη βάσει κοινω¬ 
νικών κριτηρίων, αποφασίζουμε: 

1. Εγκρίνουμε την πραγματοποιηθείσα εισαγωγή στα Εκπαιδευτή¬ 
ρια της Σχολής Τουριστικών Επαγγελμάτων 51 μαθητών, επί τη βάσει 
κοινωνικών κριτηρίων, κατά τη σχολική περίοδο 1989 1990. 

Η απόφαση αυτή, να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 23 Μαΐου 1990 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ισοτιμία ένα (1) δολάριο ΗΠΑ=162,648 δραχμές, σύμφωνα με τις δια¬ 
τάξεις του άρθρου Π του Ν. 1571/1985, όπως αυτό τροποποιήθηκε 
με το άρθρο 4 του Ν. 1769/88, είναι οι ακόλουθες: 


(7) 


Αριθ. Α2.Γ/11772 

Προσδιορισμός της τιμής βάσης των προϊόντων πετρελαίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των παραγράφων 2 και 4 του άρθρου 11 του Ν. 
1571/85 «Ρύθμιση θεμάτων πετρελαϊκής πολιτικής και εμπορίας πε¬ 
τρελαιοειδών και άλλες διατάξεις» (ΦΕΚ 192/85 τ.Α’), όπως τροπο¬ 
ποιήθηκε με το άρθρο 4 του Ν. 1769/88 (ΦΕΚ 66/7.4.88 τ.Α'). 

2. Τις διατάξεις του Π.Δ. 27/89 «παράγοντες διαμόρφωσης της τι¬ 
μής βάσης τρόπος και βαθμός συμμετοχής τους στη διαμόρφωση αυτή 
για κάθε έτοιμο προϊόν πετρελαιοειδών» (ΦΕΚ 15/17.1.89 τ.Α'). 

3. Τις διατάξεις της παρ. 1 του άρθρου 10 του Π.Δ, 437/85 «καθο¬ 
ρισμός και ανακατανομή των αρμοδιοτήτων των Υπουργείων» (ΦΕΚ 
157/85 τ.Α'). 

4. Τις διατάξεις του Π.Δ. 381/89, για τον Οργανισμό του Υπουρ¬ 
γείου Βιομηχανίας, Ενέργειας και Τεχνολογίας. 

5. Το γεγονός ότι από 1.1.90 στα διεθνή δελτία τιμών πετρελαιοει¬ 
δών προϊόντων δεν δημοσιεύονται οι τιμές για τις βενζίνες ΡΒΈΜΙΙΓΜ 
0,15 και ΚΕΟΓΓΕΑΚ, τοι τιμές των προϊόντων αυτών θα υπολογίζονται 
ως εξής: 

α. η βενζίνη ΡΚΕΜΙΙΓΜ 0,15 θα ισούται με την ΡΚΕΜΙϋΜ 0,25 
ΓΟΒ ΜΕϋ συν τη διαφορά της ΡΚΕΜΙΙ1Μ 0,15 μείον την ΡΚΕΜΙΙΓΜ 
0,25 0ΙΓ ΑΚΑ και 

β. η βενζίνη ΚΕΟυΐΑΒ. 0,40 θα ισούται με την ΡΚΕΜΙΙΓΜ 0,40 
ΕΟΒ ΜΕϋ μείον 14 δολλάρια ΗΠΑ (δεκατέσσερα), αποφασίζουμε: 

Άρθρο 1 

Τιμή βάσης κύριων προϊόντων πετρελαίου 

1. Η τιμή βάσης σε δολλάρια ΗΠΑ ανά ΜΤ για κάθε ένα από τα πιο 
κάτω προϊόντα, η οποία προκύπτει σύμφωνα με τον τύπο της παρ. 2 του 
άρθρου 3 του Π.Δ. 27/89 (ΦΕΚ 15/17.1.89 τ.Α’) είναι η ακόλουθη: 

δολ. ΗΠΑ/ΜΤ 

α. Προπάνιο 151,715 

β. Βουτάνιο 136,024 

γ. Βενζίνη υψηλής συμπίεσης 96 οκτανίων ΜΙΝ 
(ΡΚΕΜΙΙΓΜ) 0,15 γρ. μολύβδου στο λίτρο ΜΑΧ. , 235,000 

δ. Βενζίνη κοινή (ΚΕΟΙΙΙΑΚ) 90 οκτανίων ΜΙΝ 
0,40 γρ. μολύβδου στο λίτρο ΜΑΧ. 217,000 

ε. Νάφθα 160,000 

στ. Καύσιμο αεριωθουμένων πολιτικής αεροπορίας 

(ΙΑ-1) 172,000 

ζ. Πετρέλαιο εσωτερικής καύσης (ϋίβδβΐ) τύπου Β' 155,000 

η. Πετρέλαιο εξωτερικής καύσης Νο 3, με περιε¬ 
κτικότητα σε θείο ΜΑΧ 0,7% κ.β. 115,000 

θ. Πετρέλαιο εξωτερικής καύσης Νο 3, με περιε¬ 
κτικότητα σε θείο ΜΑΧ 4% κ.β. 73,000 


ροϊόντα 

Μονάδα 

Δραχμές 

Προπάνιο 

Ο Μετρ. τον. 

24.676 

Βουτάνιο για εμφιάλωση 

» » 

22.124 

Υγραέριο Μίγμα 

» » 

22.634 

Βενζίνη υψηλής συμπίεσης 96 
οκτανίων ΜΙΝ (ΡΚΕΜΙΙΓΜ) 0,15 
γρ. μολύβδου στο λίτρο ΜΑΧ. 

Χιλιόλιτρο 

28.533 

Βενζίνη κοινή 90 οκτανίων ΜΙΝ 
(ΚΕΟϋΙΆΚ) 0,4 γρ. μολύβδου 
στο λίτρο ΜΑΧ. 

» 

25.165 

Βενζίνη 96 οκτανίων Ενόπλων 
Δυνάμεων 


25.165 

Βενζίνη χωρίς μόλυβδο 

» 

32.374 

Βενζίνη χωρίς αντικροτικά 

» 

25.165 

Καύσιμα αεριωθουμένων Ενόπλων 
Δυνάμεων (ΪΡ-4) 

». 

20.736 

Καύσιμα αεριωθουμένων Ενόπλων 
Δυνάμεων ()Ρ-8) 


22.574 

Καύσιμα αεριωθουμένων πολιτικής 
αεροπορίας (ΙΑ-1) 

Μετρ. τον. 

27.975 

Φωτιστικό πετρέλαιο 

» » 

27.975 

Πετρέλαιο εσωτερικής καύσης 
(ϋΙΕδΕΕ), τύπου Α' 

Χιλιόλιτρο 

21.782 

Πετρέλαιο εσωτερικής καύσης 
(ϋΙΕδΕΓ), τύπου Β’ 

>► 

21.505 

Πετρέλαιο εσωτερικής καύσης 
(ϋΙΕδΕΕ), Λεωφορείων 

» 

21.339 

Πετρέλαιο εσωτερικής καύσης 
(ϋΙΕδΕΓ), Ενόπλων Δυνάμεων 

» 

21.505 

Πετρέλαιο εξωτερικής καύσης 
Ενόπλων Δυνάμεων (ΝΑνΥ 
δΡΕΟΙΑΕ) 

Ο Μετρ. τον. 

15.208 

Πετρέλαιο εξωτερικής καύσης Νο 

1, με περιεκτικότητα σε θείο 

ΜΑΧ 0,7% κ.β. 

,» * 

19.363 

Πετρέλαιο εξωτερικής καύσης Νο 

1, με περιεκτικότητα σε θείο 

ΜΑΧ 3,5% κ.β. 

» » 

13.074 

Πετρέλαιο εξωτερικής καύσης Νο 

2, με περιεκτικότητα σε θείο 

ΜΑΧ 0,7% κ.β. 

» » 

19.038 

Πετρέλαιο εξωτερικής καύσης Νο 

2, με περιεκτικότητα σε θείο 

ΜΑΧ 3,5% κ.β. 

» » 

1 

12.748 

Πετρέλαιο εξωτερικής καύσης Νο 

3, με περιεκτικότητα σε θείο 

ΜΑΧ 0,7% κ.β. 

» » 

18.705 

Πετρέλαιο εξωτερικής καύσης Νο 

3, με περιεκτικότητα σε θείο 

ΜΑΧ 4% κ.β. 

» » 

11.873 

Απασφαλτωμένο Μαζούτ (\Ά€- 

υυΜ ΟΑδ 011.,) 

» » 

12.199 

Άσφαλτος οδοστρωσίας 

* » 

13.500 


Άρθρο 3 


Άρθρο 2 

Τιμή βάσης έτοιμων προϊόντων πετρελαίου 

1. Η τιμή βάσης των έτοιμων προϊόντων πετρελαίου, όπως αναφέρο- 
νται στην παρ. 1 του άρθρου 1 του Π.Δ. 27/89 (ΦΕΚ 15/17.1.89 
τ.Α'), υπολογίζεται σύμφωνα με την παρ. 4 του άρθρου 3 του Π.Δ. 
27/89 σε συνδυασμό με τις τιμές βάσης των κύριων προϊόντων, όπως 
αυτές καθορίζονται στο προηγούμενο άρθρο. 

2. Για τον προσδιορισμό της τιμής βάσης των πετρελαιοειδών προϊό¬ 
ντων που διατίθενται στην Ελληνική αγορά κατά μονάδα όγκου, λαμ- 
βάνονται υπόψη οι αντίστοιχοι συντελεστές ειδικού βάρους.· 

3. Διευκρινίζεται ότι στις παρακάτω τιμές λαμβάνεται υπόψη η μέ¬ 
τρηση βάρους στο κενό (Ιη νόοαυπι). 

4. Οι τιμές βάσης για κάθε ένα από τα έτοιμα προϊόντα, με βάση την 


Έκταση εφαρμογής της απόφασης 

Οι τιμές αυτές δεν αφορούν πετρελαιοειδή προϊόντα τα οποία προορί¬ 
ζονται για τον ανεφοδιασμό πλοίων και αεροσκαφών αλλοδαπών αερο¬ 
πορικών εταιρειών. 

Άρθρο 4 

Χρονικό διάστημα ισχύος της απόφασης 

Η απόφαση αυτή ισχύει από 25 Μαίου 1990 και αντικαθιστά την 
απόφαση με αριθ. Δ2/10016/9.5.90 η οποία παύει να ισχύει. 

Η απόφαση αυτή να δημοσιευθεί.στην Εφημερίδα της Κυβερνήσεως. 

Αθήνα, 24 Μαΐου 1990 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» » 

» 

Β' 

» 

12.500 

Υ) 

» » 

» 

Γ 

» 

5.000 

δ) 

» » 

» 

Δ' 

» 

12.000 

ε) 

» » 

» 

Αναπτυξιακών Πράξεων 

» 

9.500 

στ) 

» » 

» 

Ν.Π.Δ.Δ. 

. » 

5.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















